Nkandla-tuin kos R16 miljoenPres. Jacob Zuma se woning in Nkandla, KwaZulu-Natal Die ontwerpte tuin by president Jacob Zuma se Nkandla-woning in KwaZulu-Natal het R16 miljoen gekos, het Beeld Maandag berig. Volgroeide bome is teen R7 500 per boom vir die tuin aangeskaf en daar is ook 12 beskermde broodbome wat R5 500 elk gekos het. Die totale koste van al die bome in die Nkandla-tuin het R1.6 miljoen beloop. Ander kostes wat aangegaan is, sluit plaveisel, beligting en ŉ besproeiingstelsel in. Dié inligting is vervat in hofdokumente wat by die Pietermaritzburg-hooggeregshof ingedien is in ŉ siviele eis van R155 miljoen teen Minenhle Makhanya, Nkandla se argitek. Die spesiale ondersoekeenheid (SOE) het bevind dat pres. Jacob Zuma verryk is deur staatsgefinansierde opknappings by sy huis in Nkandla, maar beskuldig die argitek vir die verlies van miljoene omdat die projek tot “onaanvaarbare uitspattigheid” verhef is. Lees meer hier.